Liturgikus események, programok

**A hét ünnepei:**

**Szerda:** Bosco Szent János áldozópap

**Péntek**: Urunk bemutatása (gyertyaszentelő Boldogasszony)

**Szombat:** Szent Balázs püspök, vértanú

**Eseménynaptár**

01.29.hétfő 17.00 Alsósok csoportja

17.00 Elsőáldozók

01.30.kedd 10.00 Baba-mama kör

01.31.szerda 19.00 Kóruspróba

02.01.csütörtök Első csütörtök, szentségimádás 19.45-ig, utána virrasztás 22-ig

**02.02.péntek Gyertyaszentelő Boldogasszony**

02.03.szombat Szent Balázs püspök. Balázs áldás az esti mise végén

02.05.hétfő 17.00 Felsősök csoportja, 18.30 Ifi falka találkozó

02.06.kedd 10.00 Baba-mama kör

**Szentmisék, liturgikus templomi események**

**Vasárnap:** 8.45 + Margit

10.00 + Mária

18.30 élő Anikó

**Hétfő:** 7.00 + Édesanya

**Kedd**: 18.30 hálából

**Szerda:**  7.00 + Anna és családtagok

**Csütörtök:** 18.30 beteg Imre és Magdi

**Péntek**: 18.30 + Ilona

**Szombat:**  18.30 + Gizella és Erzsébet

**Vasárnap** 02.04:8.45 + Lőrinc

10.00 Rózsafüzér társulat élő és + tagjaiért

18.30

**Temetés**: 01.29. 11.00. Szent Gellért urnatemető/Szülek Sándorné

Hirdetések

**Hétfőn** 17.00-kor az elsőáldozásra készülőket és az alsósokat várjuk.

+++++

**Csütörtökön** első csütörtök, szentségimádást tartunk 19.45-ig, utána virrasztás

+++++

**A plébániai farsangot február 10-én** tartjuk a szomszédos Álmos Vezér Iskolában.

**Délelőtt 10-től** a gyerekek farsangja sok játékkal és jelmezversennyel,

**este 18:30-tól** pedig a felnőttek jótékonysági bálja kerül megrendezésre.

Az eseményen beszámolunk a templom bővítésének részleteiről is.

A részvétel mindkét programon ingyenes, de **regisztrációhoz kötött.**

**Adományaikat a bővítés költségeihez szívesen fogadjuk!**

**Regisztrálni** a plébánián lehet, melynek **határideje 02.04.**

+++++

**2024. februárjától** templomunkban **gregorián schola** indul, amely vasárnaponként, a 8:45 órakor kezdődő miséken fog szolgálni.

A schola évezredes hagyományt képez a Római Katolikus Egyházban, melynek feladata a mise énekeinek vezetése, a tételek intonálása, zsoltárok éneklése.

Ha valaki egy schola tagja, vasárnapról vasárnapra bekapcsolódhat a liturgiába, továbbá megismerkedhet a szentmise énekek állandó és változó tételeivel.   
 A **próbákat vasárnaponként** tartjuk reggel **8:00 és 8:30 között**.

A jelentkezés mindenki számára nyitott, de nem véletlenül a diákmisén fogunk szolgálni: a fiatal korosztályt kiemelt szeretettel várjuk!

Az **első próbát február 4-én, vasárnap**, 8:00-8:30-ig tartjuk a nagy hittanteremben. Ez alkalommal még csak próba lesz, a misén nem szolgálunk.

A jelentkezés folyamatos, **Igali Csanád kántornál**.

+++++

**A szentáldozásról**

A szentmise fontos része, hogy táplálkozunk Krisztus testével. Hogy ez méltóképpen és szép történjék, a következőket kérem:

- Induljunk el időben, hogy ne az áldoztatónak kelljen várnia.

- A nyelvre áldozók figyeljenek arra, hogy az áldoztató könnyen az áldozó nyelvére tehesse a szentostyát.

- A kézbe áldozás akkor illő és méltó, ha mindkét kezünk szabad, a két kezünkből mintegy trónt formálva fogadjuk a szent testet, majd még az oltárnál vegyük magunkhoz.

- Kérem a kis gyerekeket, akik még nem voltak elsőáldozók, jelezzék az áldoztatónak ujjukat a szájukra téve. Felnőttek, akik valamiért nem áldoznak, ne jöjjenek ki! A kis kereszt a gyermekek részére lehetséges.

Köszönöm a megértést!

Gondolatok a mai naphoz

Jézus a szabadító

A zsoltárossal együtt kiálthatunk mi is Istenhez: Szabadíts meg minket, Urunk! Persze a mai szabadságról harsogó világban sokan azt gondolják, elég szabadok, nem kell már szabadító. A mai világ a függetlenséget hangoztatja, ami viszont lehet, hogy még nagyobb rabságba dönt. Ha független vagyok mindentől, akkor a magány falával veszem körül magamat. De hamarosan rádöbbenek, hogy számos olyan dolog van, viselkedési forma, reagálás, amit hozok magammal. Majd a magányomat megpróbálom különféle szerekkel enyhíteni.

Amikor feladom a függetlenségemet, és egy másik személyhez kezdek el ragaszkodni, érdekes módon a szabadság élményét tapasztalhatom meg. Mindannyiunk alapigénye a tartozni valakihez, a szabadnak lenni, az értékesnek lenni és a szeretve lenni. Természetesen mindezt a másik ember – és persze Isten – tudja megadni nekünk.

Érdemes végig gondolni függőségeimet! Ezek általában apróságok. Így szoktam meg otthon, gyerekkorban mindig így csináltuk. Nem könnyű kilépni ezekből a körökből. Persze a szeretett személy kedvéért erőt tudok venni magamon.

Ma is jelen van a gonosz a világban. Csendben működik, el akar távolítani Istentől. Apró lépésekben. Legyél kicsit kényelmesebb! Elég, ha csak az utolsó pillanatban érkezel a templomba. Inkább magaddal törődj! Majd a másik megoldja. (…) Megpróbál elaltatni, elvenni éberségemet. Nem könnyű megküzdeni a gonosszal, De Jézus erőt ad hozzá!

Fülöp Ákos plébános



A rákosfalvai plébánia hírlevele belső használatra.

Számlaszámunk: CIB bank

**működés (egyházi adó): (Rákosfalvai Plébánia)**

**11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Évközi 4. vasárnap 2024. január 28.

A képen vázlat, rajz, Vonalas grafika, illusztráció látható

Automatikusan generált leírás

Szabadíts meg minket, Urunk, Istenünk, és gyűjts egybe a pogányok közül, hogy szent nevedet magasztaljuk, és dicséreted legyen dicsekvésünk. (Zsolt 105,47)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap: 8.45; 10.00; 18.30*

*hétköznap: hétfő, szerda 7.00,*

*kedd, csütörtök, péntek, szombat 18.30*

Irodai ügyelet: hétfő – szerda – péntek: 16.00-17.30

kedd – csütörtök: 9.00-12.00

Olvasmány: MTörv 18, 15-20

Az Úr, a te Istened prófétát támaszt neked.

Szentlecke: 1Kor 7, 32-35

Feddhetetlen életre, és az Úrhoz való ragaszkodásra segítelek titeket.

Evangélium: Mk 1, 21-28

Új tanítás, és milyen hatalmas.